hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Táncol és énekel, részt vett az idei Eurovíziós Dalversenyen, mellette szerzett egy újabb diplomát, filmszerepre készül, próbál. Honnan merít mindehhez erőt? Hogyan tud kikapcsolódni? Erről faggattuk Ádok Zoltán énekest, a Madách Színház színművészét.
– Akár egy táncos-énekes szerepre, akár az Euróvíziós Dalversenyen bemutatott produkciójára gondolok, mindegyik rettenetesen megterhelő feladat. Mennyire megerőltető mindez fizikálisan?
– Van, amikor megerőltetőbb, és van, amikor egészen könnyűnek tűnik a testemnek. Ez nagyon változó, és igazából nem is tudom, mitől függ. Az azonban tény, hogy a jó kondícióm megőrzése érdekében nagyon sokat sportolok. A táncolás mellett görkorcsolyázom, súlyt emelek, újabban szívesen spiningelek. Törekszem arra, hogy meglegyen a napi nyolc óra alvás, függetlenül attól, hogy mikor kerülök ágyba. Emellett nagyon figyelek a táplálkozásomra: 17 éve már, hogy vegetáriánus vagyok.
– Miért döntött a húsmentes életmód mellett?
– Tinédzserkoromban ismerkedtem meg a jógával, ennek kapcsán hallottam először arról, hogy a húsfogyasztásnak milyen hátrányai vannak. Másrészt szemtanúja voltam annak, hogy a nagymamám elvágta egy csirke nyakát, ami aztán fej nélkül szaladgált az udvaron. Nagyon szeretem az állatokat, úgyhogy ez az egész rosszul érintett. Megeszek mindent, amit az állatok adnak – de őket magukat nem. Emellett rengeteg gyümölcsöt eszem, zöldséget, reggelente zöld búzafű levet iszom.
– Hogyan találhatunk rá arra az életmódra, ami a nekünk leginkább megfelelő?
– Én nem hiszek abban, hogy úgy lehet fogyni, hogy nem eszem, hiszen, akkor a szervezetem visszatartja a zsírt. Helyesebb, ha háromóránként eszünk keveset, olyan dolgokat, amiben nincs sok kalória. Aki fogyni szeretne, az mozogjon. Találjon olyan elfoglaltságot, amitől több kalóriát éget, mint amennyit bevisz.
– Mozgalmas volt az elmúlt időszak. Hogyan tud az újabb feladatok előtt feltöltődni?
– Valóban, rengeteg munka áll mögöttem, ezért nagyon vártam már az augusztust, hogy végre pihenhessek kicsit. Nyaraláskor is sportolok, de mellette annyit alszom, amennyit csak tudok. Szeretem a vízpartot, kikapcsol a sok nevetés, a főzés, a barátok társasága. Ősszel aztán folytatódnak tovább a Madáchban a Spamalot című darab próbái, készülök egy új videoklippel is. Emellett felkértek egy táncos-énekes szerepre Deák Krisztina Aglaja című készülő filmjében.
– Az idén nyáron egy újabb diplomát szerzett, pszichológia szakon. Mikor jutott ideje a tanulásra?
– A pesti forgalomban való autózást arra szoktam használni, hogy szerepet tanuljak. Felvettem az egyetemi előadásokat is, aztán újra és újra meghallgattam. Az külön érdekessége a tanulmányaimnak, hogy a szüleimmel együtt diplomáztam, ugyanazon a szakon. Így aztán különösen jókat tudunk otthon beszélgetni! A tanulást nem fogom itt abbahagyni. Később pszichológusként azzal szeretnék foglalkozni, hogy a sztároknak segítsek feldolgozni a sikert vagy éppen a sikertelenséget, hogy ha problémájuk van, ne az alkoholhoz nyúljanak.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.